Diari Oficial de la Generalitat Valenciana


Sumari del DOGV 3233, del 30-04-1998 (1998/3246)

Informació pública de les iniciatives de programes d'actuació integrada per a les unitats d' execució 1 AR i 1 BR del Pla Especial de Protecció i Reforma Interior del Barri de Velluters.
------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3233

Data del DOGV
:   30-04-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/3246


Organisme emissor
:   Ajuntament de València

Tipus de document
:   Anunci

Informació pública de les iniciatives de programes d'actuació integrada per a les unitats d' execució 1 AR i 1 BR del Pla Especial de Protecció i Reforma Interior del Barri de Velluters. [1998/M3246]
  
El Ple de l'Ajuntament de València, en data de 24 de febrer de 1998, va adoptar el següent acord:
  
Vista la petició formulada pel senyor Carlos Masiá León, com a gerent de la societat anònima municipal Aumsa, vistes les iniciatives de programes d'actuació integrada de gestió directa redactades per la dita empresa per a les unitats d'execució 1AR i 1 BR, els articles 32, 45 i 46 de la Llei Reguladora de l'Activitat Urbanística, els informes emesos pels serveis municipals i per l'Oficina Economicofinancera, i de conformitat amb el dictamen de la Comissió Informativa d'Urbanisme, s'acorda:
  
Primer
  
Sotmetre a informació pública pel termini de 20 dies hàbils, mitjançant anuncis en un diari d'informació general editat a la Comunitat Valenciana i posteriorment o simultàniament en el Diari Oficial de la Generalitat Valenciana, i després de remetre els avisos disposats en l'article 46.3 de la Llei Reguladora de l'Activitat Urbanística, les iniciatives de programes d'actuació integrada, redactades per l'empresa municipal Aumsa per a les unitats d'execució 1 AR i 1 BR del Pla Especial de Protecció i Reforma Interior del Barri de Velluters, constituïdes per un projecte de modificació puntual de l'esmentat PEPRI, que inclou una redelimitació d'ambdues unitats, per un avantprojecte d'urbanització, un estudi economicofinancer, unes fitxes d'informació i la relació de compromisos que, de conformitat amb l'article 32 C) de la Llei Reguladora de l'Activitat Urbanística, assumirà l'administració actuant.
  
El present acord d'exposició al públic tindrà els efectes disposats en l'article 57 B de la Llei Reguladora de l'Activitat Urbanística, i durant el dit termini de 20 dies hàbils, es podran formular al·legacions a la documentació exposada, que podrà ser objecte de consulta en les dependències de l'empresa municipal Aumsa (c/ Antiga Senda de Senent, 8), i en el Servei de Planejament de l'Ajuntament de l'avinguda d'Aragó, en hores d'oficina.
  
Segon
  
Optar per la gestió directa per expropiació dels programes d'actuació integrada formulats per a les unitats d'execució 1AR i 1BR, a través de la Societat Anònima Municipal d'Actuacions Urbanes de València (Aumsa), de conformitat amb els articles 7, 29 i 99 de la Llei Reguladora de l'Activitat Urbanística de la Generalitat Valenciana.
  
Tercer
  
Requerir informe favorable de la Direcció General de Patrimoni de la Conselleria de Cultura, Educació i Ciència sobre la solució de les discrepàncies urbanisticopatrimonials afectades per la proposta de modificació puntual del PEPRI del Barri Velluters.
  
A continuació, i als efectes disposats en l'article 46 de la Llei Reguladora de l'Activitat Urbanística, en relació amb l'article 59.4 de la Llei de Règim Jurídic de les Administracions Públiques i del Procediment Administratiu Comú, s'indiquen les parcel·les els propietaris cadastrals de les quals són: